See otsus läks kuberneri kaudu Viljandi sillakohtule teatami­seks asjaosalistele talupoegadele. Kubermanguvalitsus omalt poolt pidas tarvilikuks kogukonnakohtute kaudu talupoegi hoiatada, et kui nad veel peaksid julgema esineda selliste palvekirjadega, lan­gevad nad raske karistuse alla. Palvekirju endid ei saadetud originaales ega koopiais kohtadele tagasi. Seda sammu põh­jendas kubermanguvalitsus asjaoluga, et need kirjad sisaldavat mitmesugust laimu kohalikkude võimude ja  ametiasutiste vastu, mistõttu need peaksid saadud kirjade puhul astuma samme peale­kaebajate vastu.